কাতার-রাশিয়া সম্পর্ক
কাতার-রাশিয়া সম্পর্ক (রুশ: Российско-катарские отношения), কাতার এবং রাশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৮ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তবে সে সময় রাশিয়া ছিল অখণ্ড সোভিয়েত ইউনিয়ন এর একটি অংশ। ফলে কাতার ও সোভিয়েত ইউনিয়ন এর মাঝে সম্পর্ক স্থাপিত হয়। তবে সোভিয়েত ইউনিয়ন ভেঙ্গে রাশিয়া গঠিত হওয়ার পরও এই দুই দেশের মধ্যকার সম্পর্ক অটুট থাকে। রাশিয়ার রাজধানী মস্কোতে কাতারের একটি স্থায়ী দূতাবাস রয়েছে। অপরদিকে কাতারের রাজধানী দোহাতে রাশিয়ার একটি স্থায়ী দূতাবাস রয়েছে।